เคยกินยาคุมติดต่อกัน 7 ปีค่ะ แต่ปัจจุบันเลิกกินมา 5 ปีได้แล้วเพราะเลิกกับแฟนตอนนี้มีครอบครัวใหม่และอยากคุมกำเนิดด้วยการกินยาคุมอีกครั้งหลังจากเลิกมานานอยากทราบว่าจะมีผลข้างเคียงอะไรไหมคะแล้วจะกินแบบไหนดี ขอคำแนะนำด้วยนะคะคุณ
สวัสดีค่ะ การเริ่มกินยาคุมกำเนิดแบบแผงรายเดือนใหม่อีกครั้งสามารถทำได้เลย โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมงผลข้างเคียงของยาคุมที่เจอนั้นขึ้นอยู่กับยี่ห้อและปริมาณฮอร์โมนในยาคุมชนิดนั้นๆค่ะ สามารถเลือกได้ตามความเหมาะสม แนะนำปรึกษาแพทย์และเภสัชกรใกล้บ้านอีกครั้ง ในปัจจบันมียาคุมกำเนิดทีมีฮอร์โมนต่ำเพื่อลดผลข้างเคียงต่างๆที่อาจเกิดขึ้น ที่สำคัญคือการกินสม่ำเสมอเพื่อให้ได้ประสิทธิภาพในการคุมกำเนิดค่ะ